
Y  Cysyniad o blentyn Cyfannol 
Mae datblygiad cyfannol plentyn yn cynnwys pob rhan o ddatblygiad y plentyn, ac yn pwysleisio ar agweddau emosiynol, Cymdeithasol, Corfforol, deallusol ac ysbrydol. (Foundation Education,2022). Mae datygiad cyfannol yn holl bwysig er mwyn cynllunio ac i allu gwneud asesiad anghenion plentyn. Mae yn ei galluogi iasesu y plentyn fel unigolyn, ac i ni deall yr hyn y mae wedi'i gwbwlhau,, a'r hyn nad yw wedi'i medru eu gwbwlhau drwy weld sut y maent wedi datblygu ac i edrych ar ffyrdd y gall cynnydd un peth cael effaith ar gynnydd rhywbeth arall. (Scottish Social Services Council ,2024)  
Cysyniad yw syniad cyffredinol am rywbeth neu grŵp o bethau. Gall rhai syniadau gael ei gynrychioli gan bethau y gallwn ei gweld trwy ddangos maint rhywbeth, drwy roi rhywbeth mawr wrth ymyl rhywbeth bach. Gall esbonio beth yw teimladau ag amser fod yn anodd dangos drwy luniau.  
Mae yna syniad fod plant yn dysgu drwy brofiadau, mae’r tir yn gallu eu helpu i ddeall y byd o’i gwmpas, mae theori Maslow hefyd yn ystyried y plentyn cyfan ac yn pwysleisio’r pwysigrwydd o gydnabod a gwerthfawrogi pob agwedd o ddatblygiad y plentyn. Yn ôl (Burton,2015) Mae’r blynyddoedd cyntaf o fywyd yn gyfle hanfodol i feithrin plant, pobl ifanc ac oedolion iach, gwydn ac yn gymwys yn academaidd.   
Credai Piaget fod datblygiad gwybyddol plentyn yn datblygu drwy’r wybodaeth sydd gan yr unigolyn (sgemâu) ac wrth iddynt gael profiadau newydd. Mae sgemâu yn fframweithiau meddyliol sy'n helpu i drefnu gwybodaeth a gwneud synnwyr o'r byd o'i gwmpas. (Avery, C.2023)  Mae theori Piaget wedi eu rhannu mewn i bedwar rhan wahanol sef;  
Cam Sensor motor: mae'r cam yma yn digwydd 0 i 2 oed, ac yn ddatblygiad sgiliau modur sylfaenol a'r gallu i ganfod a rhyngweithio â gwrthrychau.	 
Cyfnod cynweithredol: yn digwydd o 2 i 7 oed ac mae yn ddatblygiad ieithyddol a meddwl symbolaidd.  
Cam gweithredol concrit: mae'r cam hwn yn digwydd o 7 i 11 oed, mae yn ddatblygiad i allu  meddwl yn rhesymegol am wrthrychau a digwyddiadau concrit.  
Cam gweithredol ffurfiol: mae'r cam hwn yn digwydd o 11+oed , Mae’n nodwedd i allu meddwl yn haniaethol ac i resymu yn ddamcaniaethol. (Brodie,K,2024)
Er mwyn deall y cysyniad o ddatblygiad plant cyfannol mae'n bwysig ystyried perthnasoedd cadarnhaol. Mae perthnasoedd cadarnhaol yn bwysig er mwyn adeiladu perthnasoedd positif, yn seiliedig ar barch a’r gallu i ymddiried ym mhobl ac i gyfathrebu yn agored. Yn ôl (Whitters,H,2020) mae gan Bowlby, Robertson, ac Ainsworth wybodaeth sydd yn mynd nôl yn bell ac yn sôn fod Gweithwyr proffesiynol yn deall yr effaith o weithio gydag oedolyn cyson yn arwyddocaol wrth ffurfio cylch dychmygol sy'n galluogi plentyn i archwilio ei byd, i ddysgu, ac i ddatblygu.  
Mae perthnasoedd cadarnhaol yn bwysig i ddatblygiad plant cyfannol oherwydd, mae yn helpu iddynt ddatblygu nifer o sgiliau sydd yn hanfodol er mwyn iddynt fedru cael llwyddiant yn y dyfodol. Mae theori Maslow yn sôn am y pwysigrwydd o berthnasoedd yn ei ail lefel sef cymdeithasol ac maent yn holl bwysig er mwyn cyrraedd y lefel uchaf yn ei theori. Yn ôl  theori Bromfenbrenner mae yn argymell fod datblygiad plentyn yn system gymhleth sydd yn cynnwys gwahanol lefelau o fewn yr amgylchedd cyfagos sy’n effeithio arnynt.  (Guy-Evans, O.2024)
Mae theori Bronfenbrenner wedi ei rannu mewn i bum rhan sef:  
micro system: y lefel mwyaf dylanwadol sydd yn cynnwys perthnasoedd agos y plentyn ac ysgolion. 
Mesostom: Yn cynnwys rhyngweithio rhwng gwahanol ficro systemau ym mywyd y plentyn. Gall y rhyngweithiadau hyn gael effaith sylweddol ar ddatblygiad y plentyn.  
Ecosystem: Yn cynnwys strwythur cymdeithasol ffurfiol ac anffurfiol gyda  llywodraeth leol, ffrindiau’r teulu, chyfryngau.  (Guy-Evans, O.2024)
macro system: Mae yn canolbwyntio ar sut mae elfennau diwylliannol yn effeithio ar ddatblygiad plentyn, gan gynnwys agweddau ac amodau cymdeithasol y mae plentyn yn rhan ohono.  
chronosystem:  yn ymwneud â newidiadau sydd yn digwydd ym mywyd y plentyn dros oes. Gellir rhagweld newidiadau amgylcheddol, wrth ddechrau'r ysgol, neu sydd ddim wedi ei rhagweld, fel ysgariad rhieni, gall achosi straen ar y plentyn. (Sadownik, A.R.2023)  
Mae plant sydd yn cael perthnasoedd positif yn dysgu sut i reoli ei emosiynau a datblygu ymdeimlad o hunanwerth, hunan hyder a gwytnwch. Gall hefyd ddysgu sut i ymddiried mewn oedolion i'w helpu pan yn teimlo’n drist ac yn ofidus.
Wrth gael sgiliau cyfathrebu mae plant yn dysgu sut i gynnal a ffurfio perthnasoedd iach gydag eraill ac i wneud ffrindiau newydd, maent hefyd yn medru cyfathrebu gydag oedolion i ddweud beth maent eisiau, ac yn datblygu ymdeimlad o berthyn wrth weithio gyda staff. 
Mae plant yn dysgu sut i fynegi ac i ddeall ei emosiynau a’i ffurfio er mwyn cael perthnasoedd cadarn a diogel fel ei bod yn gallu dysgu'r gwahaniaeth rhwng y pethau da a’r pethau drwg. Y plant sydd yn dysgu mewn amgylchedd amrywiol sydd yn gallu datblygu agweddau positif ac yn cael addysg sydd yn ei baratoi ar gyfer y dyfodol, hefyd mae cael perthynas positif yn gallu rheoli ei ymddygiad a’i deimladau. Os yw plentyn yn medru cyrraedd ei botensial llawn a'i bod yn gwneud y gorau y maent 
yn gallu gwneud, maent wedi cyrraedd lefel uchaf yn theori Maslow. Yn ôl (Brodie,K,2018)  Maen bwysig bod babanod a phlant ifanc yn cael y gofal gorau posib mewn sefydliadau gofal, lle gall yr ymarferwyr fod yn y dylanwad mwyaf iddynt er mwyn iddynt allu datblygu hunan-barch, hunan- hyder, a gwytnwch rhag ofn iddynt ddod ar draws dylanwadau negyddol.  
Mae pob plentyn yn wahanol, unigryw ac yn chwilfrydig. Yn ôl (Berg,V,2024) syniad theori Reggio Emilia yw bod addysg y blynyddoedd cynnar yn rhoi plant yn y sedd flaen ac yn eu hystyried fel unigolion chwilfrydig gyda'r potensial a phŵer i ddatblygu ac i ddysgu o'u hamgylchedd a'r perthnasoedd y maent yn cael gydag eraill. 
Mae diogelwch yn rhan bwysig wrth archwilio mewn i ddatblygiad plant cyfannol, oherwydd ei fod yn bwysig i greu amgylchedd diogel sydd yn hanfodol er mwyn i blant gallu datblygu gwahanol agweddau. Mae gan pob plentyn yr hawl i i gael ei amddiffyn rhag niwed. Dylai pob sefydliad sy'n gweithio gyda plant neu sy'n dod i gysylltiad â nhw gael polisïau a gweithdrefnau diogelu ar waith i'w helpu i gadw plant yn ddiogel. (NSPCC,2024)  
Mae dull cyfannol yn ystyried y plentyn cyfan yn hytrach na'r rhannau unigol yn unig, ac mae eu datblygiad yn ei annog i cyrraedd eu llawn botensial.  




